અંતર્મના મુનિશ્રી પ્રસન્નસાગરજી મહારાજ ચાતુર્માસ સમિતિ-૨૦૧૮ના પરામર્શક ઋષભભાઈ જૈને જણાવ્યું કે, મુનિશ્રી પૂ.પ્રસન્નસાગરજી મહારાજની નિશ્રામાં ચાતુર્માસ બાદ નૂતન દિગમ્બર જૈન મંદિરની પંચકલ્યાણક પ્રતિષ્ઠાનું આયોજન થશે. આ દિગમ્બર જૈન મંદિર કે જે આદિનાથ ભગવાનનું છે. અહીં ૪૩ ઈંચની ભગવાન આદિનાથની પ્રતિમાજી બિરાજમાન થશે. જેનો પ્રારંભ તા.૯ નવેમ્બરથી થશે. દરરોજ વિશિષ્ટ અને ભક્તિમય આયોજન થશે. આ પ્રતિષ્ઠા મહોત્સવની પૂર્ણાહુતિ તા.૧૪મી નવેમ્બરે થશે. અમદાવાદ જ નહીં અનેક જિન મંદિરોમાં અતિ વિશિષ્ટ એવું નવગ્રહ મંદિરનું નિર્માણ પણ આ મુખ્ય જૈન મંદિરની સાથે રહેશે. જ્યાં આવીને પીડાથી યુક્ત હોય તેવા વ્યક્તિઓ પણ દર્શન કરીને લાભ પ્રાપ્ત કરી શકશે.